
DR.30.11.2021 47 

 
Malangnya apabila berlaku kenaikan harga bahan binaan, kontraktor terpaksa 

menanggung beban kenaikan tersebut kerana SPNB tidak lagi bertanggungjawab 
terhadap perkara tersebut selepas tender diberikan kepada kontraktor. Oleh itu, saya 
mohon penjelasan pihak kementerian mengenai langkah-langkah yang dilaksanakan di 
peringkat kementerian untuk membantu dan membela nasib para kontraktor ini, 
khususnya kontraktor kecil bumiputera.  

Seterusnya Tuan Pengerusi, di bawah Butiran 050000 – Dasar Baru iaitu Butiran 
050100 – Penyelenggaraan Sistem BLESS. Saya mohon perincian kementerian 
mengenai sejauh manakah keberkesanan Business Licensing Electronic Support System 
(BLESS), dengan izin, telah berjaya meningkatkan kadar kecekapan dalam usaha 
permohonan lesen perniagaan secara elektronik? Sehingga kini, berapakah lesen 
perniagaan yang telah dimohon oleh peniaga melalui sistem ini?  

Seterusnya yang terakhir, penjaja dan peniaga kecil iaitulah di bawah Butiran 
Dasar Baru juga iaitulah Butiran 050200 – Penjaja dan Peniaga Kecil. Saya mohon 
perincian kementerian mengenai dasar baru yang telah dilaksanakan untuk membantu 
penjaja dan peniaga kecil yang terjejas akibat COVID-19. Apakah bentuk bantuan yang 
diberikan? Apakah kriteria utama penerima yang layak untuk mendapat bantuan di bawah 
butiran ini? Saya mohon penjelasan pihak kementerian. Sekian, terima kasih. 

Tuan Pengerusi [Dato’ Sri Azalina Othman Said]: Yang Berhormat Sepanggar.  

 
12.49 tgh. 

Datuk Mohd Azis bin Jamman [Sepanggar]: Terima kasih Tuan Pengerusi. 
Butiran 020200 – Pembangunan Ekosistem Keusahawanan, RM2.1 juta. Pandemik 
COVID-19 menyedarkan kita betapa pentingnya ekosistem digital untuk mencegah 
kejatuhan perniagaan, seterusnya ekonomi negara. 

■1250 

Dengan kekangan peruntukan yang kecil iaitu berjumlah RM2.1 juta untuk 
membangunkan ekosistem keusahawanan, saya agak ragu-ragu bagaimanakah 
kementerian ingin menyediakan program-program intervensi bagi memulihkan semula 
perniagaan SME dan koperasi mengikut norma baharu dan peredaran teknologi terkini.  

Justeru, saya mohon kerajaan jelaskan apakah strategi yang akan diguna pakai 
bagi memastikan usahawan-usahawan kecil dan sederhana serta koperasi khususnya di 
kawasan-kawasan luar bandar di Sabah yang memiliki keterbatasan dari segi 
ketersambungan jalur lebar dapat dibimbing sebaiknya dengan sumber sedia ada, sekali 
gus dapat memanfaatkan perkembangan teknologi digital. 

 Butiran 020500 – Perbadanan Perusahaan Kecil dan Sederhana Malaysia (SME 
Corp. Malaysia) sebanyak RM33 juta dan Butiran 030000 – Pembangunan Koperasi 
sebanyak RM89 juta. Apakah peranan kementerian dalam mewujudkan lebih banyak 
bidang-bidang baru yang berasaskan new economy dan digital economy di Sabah 
khususnya kepada usahawan bumiputera yang banyak terlibat dengan industri tradisional 
seperti makanan dan kraf tangan.  

Seterusnya, mengenai pelaksanaan bantuan dan pinjaman yang disediakan oleh 
kerajaan bagi membantu SME. Tuan Pengerusi, semasa kita mendengar bantuan-
bantuan yang diumumkan di dalam Belanjawan 2020 semuanya nampak mudah. 
Berbilion-bilion disediakan, moratorium dari enam hingga 18 bulan, pinjaman kosong 
peratus dan sebagainya.  Ini semuanya diuruskan oleh pelbagai kementerian dan agensi 
kerajaan. Namun, terdapat pelbagai tanda tanya.  

Pertama, bagi memberikan gambaran jelas kepada SME dan bakal-bakal 
usahawan mengenai bantuan-bantuan yang disediakan oleh kerajaan, kenapa tidak 
semua bantuan dan pinjaman yang disediakan kepada SME diletakkan di bawah satu 
kementerian sahaja. Contohnya bantuan berkenaan ekonomi digital, KKM yang 
menguruskannya.  



Malangnya apabila berlaku kenaikan harga bahan binaan, kontraktor terpaksa menanggung beban kenaikan tersebut kerana SPNB tidak lagi bertanggungjawab terhadap perkara tersebut selepas tender diberikan kepada kontraktor. Oleh itu, saya mohon penjelasan pihak kementerian mengenai langkah-langkah yang dilaksanakan di peringkat kementerian untuk membantu dan membela nasib para kontraktor ini, khususnya kontraktor kecil bumiputera. Seterusnya Tuan Pengerusi, di bawah Butiran 050000- Dasar Baru iaitu Butiran 050100- Penyelenggaraan Sistem BLESS. Saya mohon perincian kementerian mengenai sejauh manakah keberkesanan Business Licensing Electronic Support System (BLESS), dengan izin, telah berjaya meningkatkan kadar kecekapan dalam usaha permohonan lesen perniagaan secara elektronik? Sehingga kini, berapakah lesen perniagaan yang telah dimohon oleh peniaga melalui sistem ini? Seterusnya yang terakhir, penjaja dan peniaga kecil iaitulah di bawah Butiran Dasar Baru juga iaitulah Butiran 050200- Penjaja dan Peniaga Kecil. Saya mohon perincian kementerian mengenai dasar baru yang telah dilaksanakan untuk membantu penjaja dan peniaga kecil yang terjejas akibat COVID-19. Apakah bentuk bantuan yang diberikan? Apakah kriteria utama penerima yang layak untuk mendapat bantuan di bawah butiran ini? Saya mohon penjelasan pihak kementerian. Sekian, terima kasih. Tuan Pengerusi [Dato' Sri Azalina Othman Said]: Yang Berhormat Sepanggar. 12.49 tgh. Datuk Mohd Azis bin Jamman [Sepanggar]: Terima kasih Tuan Pengerusi. Butiran 020200- Pembangunan Ekosistem Keusahawanan, RM2.1 juta. Pandemik COVID-19 menyedarkan kita betapa pentingnya ekosistem digital untuk mencegah kejatuhan perniagaan, seterusnya ekonomi negara. #1250 Dengan kekangan peruntukan yang kecil iaitu berjumlah RM2.1 juta untuk membangunkan ekosistem keusahawanan, saya agak ragu-ragu bagaimanakah kementerian ingin menyediakan program-program intervensi bagi memulihkan semula perniagaan SME dan koperasi mengikut norma baharu dan peredaran teknologi terkini. Justeru, saya mohon kerajaan jelaskan apakah strategi yang akan diguna pakai bagi memastikan usahawan-usahawan kecil dan sederhana serta koperasi khususnya di kawasan-kawasan luar bandar di Sabah yang memiliki keterbatasan dari segi ketersambungan jalur lebar dapat dibimbing sebaiknya dengan sumber sedia ada, sekali gus dapat memanfaatkan perkembangan teknologi digital. Butiran 020500- Perbadanan Perusahaan Kecil dan Sederhana Malaysia (SME Corp. Malaysia) sebanyak RM33 juta dan Butiran 030000- Pembangunan Koperasi sebanyak RM89 juta. Apakah peranan kementerian dalam mewujudkan lebih banyak bidang-bidang baru yang berasaskan new economy dan digital economy di Sabah khususnya kepada usahawan bumiputera yang banyak terlibat dengan industri tradisional seperti makanan dan kraf tangan. Seterusnya, mengenai pelaksanaan bantuan dan pinjaman yang disediakan oleh kerajaan bagi membantu SME. Tuan Pengerusi, semasa kita mendengar bantuan- bantuan yang diumumkan di dalam Belanjawan 2020 semuanya nampak mudah. Berbilion-bilion disediakan, moratorium dari enam hingga 18 bulan, pinjaman kosong peratus dan sebagainya. Ini semuanya diuruskan oleh pelbagai kementerian dan agensi kerajaan. Namun, terdapat pelbagai tanda tanya. Pertama, bagi memberikan gambaran jelas kepada SME dan bakal-bakal usahawan mengenai bantuan-bantuan yang disediakan oleh kerajaan, kenapa tidak semua bantuan dan pinjaman yang disediakan kepada SME diletakkan di bawah satu kementerian sahaja. Contohnya bantuan berkenaan ekonomi digital, KKM yang menguruskannya.